ΓΡΑΠΤΗ ΕΡΩΤΗΣΗ E-1784/01

υποβολή: Olivier Dupuis (TDI) προς την Επιτροπή

(19 Ιουνίου 2001)

Θέμα: Καταδίκη του καθηγητή Saad Eddin Ibrahim

Στις 21 Μαΐου ο καθηγητής Saad Eddin Ibrahim καταδικάστηκε σε 7 χρόνια κάθειρξης από Δικαστήριο Κρατικής Ασφάλειας της Αιγύπτου που έκρινε τη δραστηριότητά τουπέρ μιας αποστολής παρατηρητών για τις βουλευτικές εκλογές ως δυσφημιστική για το κράτος. Ο καθηγητής Ibrahim είχε συλληφθεί τον περασμένο Ιούλιο όταν το Κέντρο σπουδών Ibn Khaldoun το οποίο διηύθυνε ο ίδιος είχε οργανώσει μαθήματα πληροφόρησης για την ψηφοφορία και κατάρτισης για την παρακολούθηση των βουλευτικών εκλογών του περασμένου φθινοπώρου.

Ο εισαγγελέας είχε αμφισβητήσει τη χρήση που έκανε το Κέντρο σπουδών Ibn Khaldoun, των 250 000 δολαρίων που του είχε χορηγήσει η Επιτροπή, με τα οποία παρήγαγε ένα ντοκιμαντέρ σχετικά με την εκλογική νοθεία κατά τις προηγούμενες εκλογές και την αναπαράσταση εκλογικών τμημάτων κατά τη διάρκεια των μαθημάτων κατάρτισης των εκλογέων που είχαν οργανωθεί εν όψει των εκλογών. Μαζί με τον καθηγητή Saad Eddin Ibrahim καταδικάστηκαν 27 συνεργάτες του Κέντρου σπουδών Ibn Khaldoun, πράγμα που σήμανε εκ των πραγμάτων το κλείσιμο ενός από τα πλέον φημισμένα ινστιτούτα πολιτικών επιστημών του αραβικού κόσμου.

Γνωρίζει η Επιτροπή το γεγονός της φυλάκισης του καθηγητή Saad Eddin Ibrahim; Πώς κρίνει την καταδίκη ανθρώπων, τη δραστηριότητα των οποίων χρηματοδότησε η ίδια, από τρίτη χώρα· Ποιές πρωτοβουλίες σκοπεύει να αναλάβει για ναπερασπιστεί τον καθηγητή Ibrahim και τους συνεργάτες του, προστατεύοντάς τους από τους κινδύνους στους οποίους εξετέθησαν κατά την άσκηση δραστηριοτήτων που ενθάρρυνε και χρηματοδότησε η ίδια·

Απάντηση του κ. Patten Εξ ονόματος της Επιτροπής

(8 Αυγούστου 2001)

Η προεδρία και η Επιτροπή έχουν παρακολουθήσει από κοντά τις εξελίξεις όσον αφορά τις καταγγελίες που στρέφονται κατά του Dr Ibrahim και των συνεργατών του. Όταν ο ίδιος και μερικοί από τους συναδέλφους του είχαν αρχικά συλληφθεί και κρατούνταν χωρίς να απαγγελθεί κατηγορία, είχαν χρησιμοποιηθεί τα κατάλληλα μέσα για να καταστεί σαφής η ανησυχία της Ένωσης σχετικά με την κράτησή τους χωρίς απαγγελία κατηγορίας και την αναπόδεικτη εκστρατεία του τύπου που απειλούσε τη διεξαγωγή μιας δίκαιας δίκης.

Όταν ο Dr Ibrahim και οι συνάδελφοί του αφέθηκαν ελεύθεροι και, στην συνέχεια, τους απαγγέλθηκε κατηγορία, μεταξύ άλλων, για κατάχρηση πόρων της Ένωσης που είχαν χορηγηθεί σε πρόγραμμα με τίτλο εκπαίδευση για τη δημοκρατία που διαχειριζόταν ο Dr. Ibrahim, η ΕΚ προέβη σε σαφή δημόσια δήλωση στην οποία διευκρινιζόταν ότι το εν λόγω πρόγραμμα είχεποβληθεί στις συνήθεις διαδικασίες παρακολούθησης και λογιστικού ελέγχου και ότι δενπήρχε καμία ανωμαλία. Επιπλέον, η αντιπροσωπεία της Επιτροπής στο Κάιρο κατέστησε σαφές ότι η χρήση πόρων της Ένωσης για ανάλογα προγράμματα ήταν απόλυτα χρηστή και καλύπτονταν από τη συμφωνία-πλαίσιο μεταξύ της Ένωσης και της Αιγύπτου σχετικά με την εφαρμογή της οικονομικής και τεχνικής συνεργασίας.

Κατά τη διάρκεια της δίκης, η Ένωση κατέστησε σαφές ότι ηπεράσπιση θα πρέπει να έχει κατάλληλη πρόσβαση στα αποδεικτικά στοιχεία και ότι η διαδικασία θα πρέπει να διεξαχθεί με τον κατάλληλο νομικό τύπο. Οι παρατηρητές της Ένωσης που παρακολούθησαν όλη τη δίκη, όπως και πολλοί άλλοι, ενοχλήθηκαν από τον τρόπο, τον σύντομο χρόνο και την αυστηρότητα των ποινών για όλους τους κατηγορούμενους και, ειδικότερα, για τον Dr Ibrahim. Η Επιτροπή προέβη σε έντονη προφορική δήλωση (23 Μαΐου 2001) ενώ η προεδρία της Ένωσης εξέδωσε δήλωση (25 Μαΐου 2001) στην οποία αναφέρεται ότι η Ένωση ενοχλήθηκε βαθύτατα από τις σκληρές ποινές του Ειδικού Δικαστηρίου Κρατικής Ασφάλειας (το κείμενο αποστέλλεται απευθείας στο Αξιότιμο Μέλος του Κοινοβουλίου και στη γραμματεία του Κοινοβουλίου).

Το Δικαστήριοποχρεούται να επεξηγήσει τους λόγους της ετυμηγορίας του εντός 30 ημερών από την εξαγγελία της καταδίκης και αυτό έγινε μόλις τώρα. Η Επιτροπή μελετά επί του παρόντος τους λόγους αυτούς. Οι κατηγορούμενοι έχουν περιορισμένα δικαιώματα προσφυγής και εξετάζουν τη θέση τους. Εννοείται ότι τα επόμενα διαβήματα στηνπόθεση αυτή θα μελετηθούν από κοντά, με την ελπίδα ότι η κατάσταση θα βρει λύση σύμφωνα με την καλύτερη παράδοση του αιγυπτιακού δικαστικού συστήματος.